CELEX: 22011D0106
Language: mt
Date: 2011-09-30 00:00:00
Title: Deċiżjoni tal-Kumitat Konġunt taż-ŻEE Nru 106/2011 tat- 30 ta’ Settembru 2011 li temenda l-Anness XXI (Statistika) tal-Ftehim taż-ŻEE

1.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/45
               
            DEĊIŻJONI TAL-KUMITAT KONĠUNT TAŻ-ŻEE
      Nru 106/2011
      tat-30 ta’ Settembru 2011
      li temenda l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 89/2011 tal-1 ta’ Lulju 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 92/2010 tat-2 ta’ Frar 2010 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar l-istatistika Komunitarja relatata mal-kummerċ estern ma’ pajjiżi li mhumiex membri, fir-rigward ta’ skambju ta’ dejta bejn l-awtoritajiet doganali u l-awtoritajiet tal-istatistika nazzjonali, il-kompilazzjoni tal-istatistika, u l-valutazzjoni tal-kwalità (2), għandu jkun inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (UE) Nru 113/2010 tad-9 ta’ Frar 2010 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma’ pajjiżi li mhumiex membri, fir-rigward tal-kopertura kummerċjali, id-definizzjoni tad-dejta, il-kompilazzjoni tal-istatistika dwar il-kummerċ skont il-karatteristiċi tan-negozju u skont il-munita tal-fatturat, u oġġetti speċifiċi jew movimenti (3), għandu jkun inkorporat fil-Ftehim
               
            
                  (4)
               
               
                  Ir-Regolament (UE) Nru 113/2010 iħassar, b’effett mill-1 ta’ Jannar 2010, ir-Regolament tal-Kummissjoni (KE) Nru 1917/2000 (4), li hu inkorporat fil-Ftehim, iżda li għandu jkompli japplika għall-Istati tal-EFTA sakemm il-miżuri sabiex jikkonformaw mar-Regolament (KE) Nru 471/2009 jitpoġġew fis-seħħ u wara jiġi mħassar skont il-Ftehim b’effett mill-1 ta’ Jannar 2012,
               
            ADOTTA DIN ID-DEĊIŻJONI :
      Artikolu 1
      L-Anness XXI tal-Ftehim għandu jiġi emendat kif ġej:
      
                  1.
               
               
                  Il-punti li ġejjin għandhom jiddaħħlu wara l-punt 8a (Regolament tal-Kunsill (KE) Nru 1172/95):
                  
                              “8aa.
                           
                           
                              
                                 32010 R 0092: Ir-Regolament tal-Kummissjoni (UE) Nru 92/2010 tat-2 ta’ Frar 2010 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar l-istatistika Komunitarja relatata mal-kummerċ estern ma’ pajjiżi li mhumiex membri, fir-rigward ta’ skambju ta’ dejta bejn l-awtoritajiet doganali u l-awtoritajiet tal-istatistika nazzjonali, il-kompilazzjoni tal-istatistika u l-valutazzjoni tal-kwalità (ĠU L 31, 3.2.2010, p. 4).
                           
                        
                              8ab.
                           
                           
                              
                                 32010 R 0113: Ir-Regolament tal-Kummissjoni (UE) Nru 113/2010 tad-9 ta’ Frar 2010 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma’ pajjiżi li mhumiex membri, fir-rigward tal-kopertura kummerċjali, id-definizzjoni tad-dejta, il-kompilazzjoni tal-istatistika dwar il-kummerċ skont il-karatteristiċi tan-negozju u skont il-munita tal-fatturat, u oġġetti speċifiċi jew movimenti (ĠU L 37, 10.2.2010, p. 1).
                              Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                              
                                          (a)
                                       
                                       
                                          Is-subparagrafu li ġej għandu jiġi miżjud mal-Artikolu 4(2):
                                          ‘Għall-Istati tal-EFTA ‘il-valur doganali’ għandu jiġi definit fi ħdan ir-regoli nazzjonali rispettivi.’
                                       
                                    
                                          (b)
                                       
                                       
                                          Is-subparagrafu li ġej għandu jiġi miżjud mal-Artikolu 7(2):
                                          ‘Għall-Istati tal-EFTA ‘pajjiż ta’ oriġini’ għandu jittieħed li jfisser il-pajjiż li fih oriġinaw l-oġġetti skont it-tifsira tar-regoli nazzjonali ta’ oriġini rispettivi.’
                                       
                                    
                                          (ċ)
                                       
                                       
                                          Ir-referenza għar-Regolament (KE) Nru 2454/93 fl-Artikolu 15(4) ma tapplikax.”
                                       
                                    
                        
            
                  2.
               
               
                  It-test tal-punt 16a (Ir-Regolament tal-Kummissjoni (KE) Nru 1917/2000) għandu jitħassar b’effett mill-1 ta’ Jannar 2012.
               
            Artikolu 2
      It-testi tar-Regolamenti (UE) Nru 92/2010 u (UE) Nru 113/2010 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-1 ta’ Ottubru 2011, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 105/2011 tat-30 ta’ Settembru 2011 (5), skont liema minn dawn tkun l-aktar tard.
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ Settembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 262, 6.10.2011, p. 61.
      
         (2)  ĠU L 31, 3.2.2010, p. 4.
      
         (3)  ĠU L 37, 10.2.2010, p. 1.
      
         (4)  ĠU L 229, 9.9.2000, p. 14.
      
         (*)  L-ebda rekwiżiti kostituzzjonali ma huma indikati.
      
         (5)  Ara paġna 43 ta' dan il-Ġurnal Uffiċjali.